Referat af ekstraordinær generalforsamling i Frømandsklubben Neptun

Tirsdag d. 03. marts 2020 kl. 19:00 i klubhuset Thorslundsvej 7, 5000 Odense C.

Deltager: Michael Hansen, Jesper Andersen, Lars-Emil Andersen, Ulrik Vendelbo, Finn Hillerøe, Carsten Jensen, Henning Jørgensen, Poul Gluud, Hanne Buch, Kasper Lorenzen, Lars Christiansen, Max Pedersen (SIKO), Ole Nørby, Kirstine Frederiksen, Steffen Hansen, Preben Bremholm, Hanne Hansen, Frank Sode, Michelle Hansen, Ole Brinck, Ghita Orleth, Arne Orleth, Christina Buch(ref.)
Gæster: Henrik Smicht (SIKO), Rune Bille (Fritid og Folkeoplysning i Odense Kommune)
 25 deltager
 22 stemmeberettiget

Pkt.1: Valg af dirigent. Bestyrelsen foreslår Carsten B. Jensen

* Carsten vælges af generalforsamlingen

Pkt. 2: Diskussion om Frømandsklubben Neptuns engagement i cafeteriadrift i Odense med deltagelse af chef for fritid og folkeoplysning i Odense kommune: Rune Bille.

* Formanden, Michael Hansen, lægger ud med at laver et lille oplæg som sætter gang i diskussionen og her stilles en del spørgsmål, som Rune Bille svare på undervejs. Undervejs i diskussionen kommer man frem til at det ikke skal være Frømandsklubben Neptun, men en støtteforening som skal forpagte cafeteriet.

Pkt. 3: Afstemning: Bestyrelsen bemyndiges til at indgå forpagtningsaftale med Odense kommune vedrørende cafeteriadrift.

* Der er 20 som stemmer for bemyndigelse og 2 som stemmer i mod.